**SADRŽAJ**

[1. UVOD 3](#_Toc505867022)

[1.1. Svrha dokumenta 3](#_Toc505867023)

[1.2. Definicije, akronimi i skraćenice 3](#_Toc505867024)

[1.3. Reference 3](#_Toc505867025)

[2. OPIS PROJEKTA 4](#_Toc505867026)

[2.1. Opis problema 4](#_Toc505867027)

[2.2. Učesnici projekta 4](#_Toc505867028)

[2.2.1. Armin Bohm 4](#_Toc505867029)

[2.2.2. Adnan Zukić 5](#_Toc505867030)

[2.2.3. Klijenti 5](#_Toc505867031)

[2.3. Opšti ciljevi i problemi 5](#_Toc505867032)

[2.4. Korisnici i njihovi ciljevi 6](#_Toc505867033)

[2.5. Sumarni pregled mogućnosti sistema 7](#_Toc505867034)

[2.6. Pretpostavke i ovisnosti o drugim sistemima 7](#_Toc505867035)

[2.7. Cijena projekta 7](#_Toc505867036)

[2.8. Alternativna rješenja 7](#_Toc505867037)

[2.9. Poslovna opravdanost 8](#_Toc505867038)

[3. Prilozi 8](#_Toc505867039)

# UVOD

U ovom dokumentu će biti predstavljen IS za online prodaju računarske opreme kao i njeno servisiranje te održavanje računara . Također će biti ukratko opisane osnovne funkcionalnosti i usluge koje ovaj sistem pruža kako korisnicima tako i klijentima sistema i na kraju ukratko o cijeni i opravdanosti projekta.

## Svrha dokumenta

Svrha ovog dokumenta jeste da prikaže osnovna svojstva i funkcionalnosti IS-a koja treba da omogući nuđenje raznih artikala i servisa, te ukazati na korisnike tog sistema i njihove ciljeve. Također će biti prikazan pregled sistema i njegove funkcionalnosti.

**Dokument definira troškove izrade sistema kao i njegovu okvirnu cijenu. Verzija (3.0) dokumenta treba da pruži osnovne informacije korisnicima sistema, troškove izrade menadžmentu te okvirne funkcionalne zahtjeve programerima, QA testerima.**

## Definicije, akronimi i skraćenice

IS – Informacijski Sistem

QA – Quality assurance

## Reference

U izradi ovog dokumenta nisu korištene reference.

# OPIS PROJEKTA

Ovdje će biti ukratko opisan projekat pod nazivom „Prodaja i servis računarske opreme“. Svrha ovog projekta ima za cilj olakšanje kupovine-prodaje artikala te istovremeno osiguranje kvaliteta kao i pouzdanosti korištenja interneta u kupoprodaji.

**Pozadina projekta:**

Informacioni sistem „Prodaja i servis računarske opreme“ je web bazirano softversko rješenje koje treba da omogući prodaju i kupovinu, te servis računarske opreme. Sistem je baziran na nekoliko modula koji se razvijaju u fazama. Softversko rješenje treba da omogući kompaniji nuđenje artikala na globalnoj web stranici gdje registrirani kupici imaju mogućnost da izvrše kupovinu istih, kao i da omogući klijentima da stupe u kontakt sa servis timom preko Q&A.

## Opis problema

Kao posljedica naglog razvoja tehnologija kao i brzog načina života često se susrećemo sa nedostatkom vremena te kao posljedica toga klijenti ne mogu da odu na lice mjesta da bi riješili svoj problem nego se oslanjaju na razne komunikacijske kanale da bi došli do određenih usluga.

Pored postojećeg problema koji pogađa većinu društvene strukture, postoji i problem dolaska do većeg broja kupaca/klijenata zbog ostvarivanja većeg profita.

## Učesnici projekta

Sažeti pregled učesnika projekta za startup „Prodaja i servis računarske opreme“ :

1. Administrator u "Prodaja i servis računarske opreme"
2. Menadžment "Prodaja i servis računarske opreme"
3. Klijenti

### Armin Bohm

|  |  |
| --- | --- |
| Funkcija | Administrator |
| Predstavlja grupu | Menadžment, Developeri |
| Uključen u | Definisanje zahtjeva, razvijanje IS-a |
| Komentari |  |
| Kontakt | armin.bohm@edu.fit.ba |

### Adnan Zukić

|  |  |
| --- | --- |
| Funkcija | Menadžment |
| Predstavlja grupu | Menadžment, Developeri |
| Uključen u | Definisanje zahtjeva, razvijanje IS-a |
| Komentari |  |
| Kontakt | [zukic.adnan@edu.fit.ba](mailto:zukic.adnan@edu.fit.ba) |

### Klijenti

Svi korisnici koji se registriraju putem online sistema kao i oni koji dolaze na lice mjesta zbog servisiranja kupljene/korištene opreme.

## Opšti ciljevi i problemi

Na sastanku sa učesnicima sistema ("stakeholders") koristeći metodu „brainstorming-a“ identifikovani su slijedeći problemi i ciljevi:

|  |  |  |
| --- | --- | --- |
| Cilj | Problemi | Prioritet |
| Ažurna evidencija podataka o klijentima | Generisanje bilo kakvog izvještaja o klijentima kao što su različite informacije i pouzdanost klijenta, datum registracije, aktivnostima te da li je klijent aktivan. Vođenje ažurne evidencije će obavljati web sistem . | Visoki |
| Brzo dobijanje različitih vrsta izvještaja | Ispravno poslovanje jednog preduzeća zavisi od organizacije poslovnih procesa. Generisanje raznih vrsta izvještaja o evidenciji prodaje- kupovine artikala kao i servisiranja iste ili o evidenciji klijenata i korisnika pomoću računarskog sistema. | Visoki |
| Evidencija o ostvarenoj prodaji-kupovini | Za uspješno funkcionisanje preduzeća koji se bavi kupoprodajom postoji potreba za da se kvalitetno i precizno evidentira svaka kupoprodaja što treba da omogući ovo rješenje. | Visoki |
| Pregled ponude artikala | Pomoću ovog sistema možemo dobiti sve potrebne informacije u bilo kojem trenutku. Ponuda i prodaja je moguća vrlo jednostavno u kratkom roku. Korisnici sistema će moći pratiti sve trenutne prodaje veoma jednostavno. | Srednji |

## Korisnici i njihovi ciljevi

Pored opštih ciljeva često je korisno identifikovati ciljeve pojedinih tipova korisnika. Ti ciljevi će poslužiti pri izradi "use-case" modela za identifikovanje slučajeva upotrebe ("use-cases").

|  |  |
| --- | --- |
| Tip korisnika | Cilj |
| Administrator sistema | Ažurna evidencija klijenata i korisnika sistema  Upravljanje korisničkim nalozima  Održavanje sistemskih tabela  Praćenje rada sistema |
| Klijenti | Pregled ponuda  Registracija na sistem  Mogućnost kupovine artikla  Online plaćanje  Generisanje izvještaja za za vlastite aktivnosti |
| Referent za kontrolu kvaliteta | Pregled klijenata  Evidencija kvalitete klijenta  Izdavanje upozorenja klijentu  Suspendovanje klijenta |
| Menadžment | Mogućnost prodaje artikla  Dobijanje raznih vrsta izvještaja |
| Servis | Zprimanje zahtjeva  Evidencija utrošenih resursa  Uređivanje Q&A |

## Sumarni pregled mogućnosti sistema

Na osnovu identifikovanih ciljeva moguće je (na visokom nivou apstrakcije) definisati funkcionalnosti, mogućnosti i osobine sistema.

Softverska aplikacija "Prodaja i servis računarske opreme" imat će slijedeće funkcionalnosti i osobine:

Od strane klijenta:

* Registracija
* Pregled artikala za kupovinu
* Kupovina artikla
* Online plaćanje
* Generisanje izvještaja

Od strane korisnika:

* Evidencija klijenata
* Kontrola količina
* Evidencija suspendovanih klijenata
* Generisanje izvještaja
* Upravljanje korisničkim nalozima

## Pretpostavke i ovisnosti o drugim sistemima

Ovaj sistem ne ovisi o drugim sistemima.

## Cijena projekta

Trenutno je veoma teško odrediti cijenu projekta. Konačna cijena će biti naknadno određena. Pretpostavljena cijena za ovaj projekat iznosi 19.700,00 KM.

## Alternativna rješenja

Ovaj sistem ima mnogo alternativnih rješenja međutim istraživanjem se pokazalo da većina njih ne zadovoljava potrebe kupaca i korisnika sistema.

## Poslovna opravdanost

Ova aplikacija predstavlja podršku poslovanju klijenta kroz implementaciju određenih mogućnosti koje nisu dostupne bez sistema ove prirode. Naglim razvojem tehnologije pojavljuje se povećana potreba za razvijanjem projekata ovog tipa u cilju pomoći pri poslovanju kompanije. Na tržištu postoji veliki broj sličnih projekata koji ne zadovoljavaju sve ukazane potrebe klijenata i korisnika kao i činjenica da podrška za te projekte, na vremenkoj bazi, zakazuje. Naše rješenje uključuje upravljanje korisnicima, klijentima, robom i servisom kao i generisanje raznih vrsta izvještaja koji uveliko doprinose poslovanju kompanije. Također, ovaj sistem je adaptivan te je pravljen imajući na umu sve potrebe klijenata, korisnika kao i dugoročno održavanje istog.

# Prilozi

Prilikom izrade ovog dokumenta nisu korišteni nikakvi prilozi.